《工所即事》
清代·华蔼

蒙安供董率，鸦步共追陪。天际风花合，山腰龙窟开。

工期岁月积，俗吏斗稍材。落日归旗子，鸣鸡唤小催。

锣敲夫上档，梆击匠登台。地势凭穿𨖐，宫门任往来。

夯声震空谷，锄隙及荒峐。日色凝黄瓦，云光映白灰。

胯车推饷食，驿马送银枚。木克飞晴练，阿林结翠堆。

何时威勒竣，不必陟崔嵬。

作者简介：华蔼，字吉人，号龙山，浙江宁海人。贡生，历官刑部员外郎。有《龙山诗集》。